b'\n_START_ARTICLE_\nTridant\xc4\x97 bazanija\n_START_SECTION_\nApra\xc5\xa1ymas\n_START_PARAGRAPH_\nStambi stuomenin\xc4\x97 kerpsaman\xc4\x97. Stiebas status arba guls\xc4\x8dias, iki 10 cm ilgio, dvi\xc5\xa1akas, tankiai ir lygiai lapuotas. Lapai dideli, pla\xc4\x8diai oval\xc5\xabs, baigiasi tridante vir\xc5\xa1\xc5\xabne. Sporogonai aptinkami retai. Da\xc5\xbeniausiai dauginasi vegetatyviniu b\xc5\xabdu, trapiomis \xc5\xa1akel\xc4\x97mis. Auga patiesalais, re\xc4\x8diau pavieniais stiebeliais tarp kit\xc5\xb3 saman\xc5\xb3 pav\xc4\x97singose vietose: juodalksnynuose, eglynuose ar mi\xc5\xa1riuose mi\xc5\xa1kuose apie med\xc5\xbei\xc5\xb3 kamienus, med\xc5\xbei\xc5\xb3 kamien\xc5\xb3 apatin\xc4\x97je dalyje, ant \xc5\xbeemi\xc5\xb3 sluoksniu apne\xc5\xa1t\xc5\xb3 akmen\xc5\xb3 ar p\xc5\xabvan\xc4\x8di\xc5\xb3 kelm\xc5\xb3 ir r\xc4\x85st\xc5\xb3. Ant kalning\xc5\xb3 substrat\xc5\xb3 neauga, tod\xc4\x97l aptinkama tik ant storu humuso sluoksniu padengt\xc5\xb3 kalking\xc5\xb3 uol\xc5\xb3.\n_START_SECTION_\nPaplitimas\n_START_PARAGRAPH_\nAuga \xc5\xa0iaur\xc4\x97s pusrutulio vidutinio klimato juostoje. \xc5\xa0iaurin\xc4\x97je Europos dalyje reta._NEWLINE_Lietuvoje aptinkama \xc4\xafvairiuose regionuose, da\xc5\xbenesn\xc4\x97 \xc5\xa0iaur\xc4\x97s ir Vidurio Lietuvoje. Populiacijos \xc4\xafvairaus gausumo, Daugiausia \xc5\xbeinomos pavien\xc4\x97s negausios radimviet\xc4\x97s. \xc4\xaera\xc5\xa1yta \xc4\xaf Lietuvos raudon\xc4\x85j\xc4\x85 knyg\xc4\x85.\n_START_SECTION_\n\xc5\xa0altiniai\n_START_PARAGRAPH_\nRa\xc5\xa1omavi\xc4\x8dius Valerijus, Lietuvos raudonoji knyga, Kaunas: \xe2\x80\x9eLutut\xc4\x97\xe2\x80\x9c, 2007. psl. 301. ISBN 978-9955-692-71-3'